বানত ক্ষতিগ্ৰস্তসকলৰ তালিকা প্ৰস্তুতিত ব্যাপক বিসংগতিৰ অভিযোগ তুলি আজি দ্বিতীয় দিনাও কলিয়াবৰত এক উত্তাল পৰিৱেশৰ সৃষ্টি হয়।
আজি পুৱাই কলিয়াবৰৰ পাকবন্ধা, দলিবাৰি, শ্ৰৱণীসত্ৰকে ধৰি কাষৰীয়া কেইবাখনো গাঁৱৰ উত্তেজিত ৰাইজে মাধতাৰি (খ) কিচামতৰ চৰকাৰী গাঁওবুঢ়া প্ৰদীপ ভূঞাৰ বাসগৃহ ঘেৰাও কৰে। জল সম্পদ মন্ত্ৰী কেশৱ মহন্তৰ বিৰুদ্ধেও গঞা ৰাইজে প্ৰতিবাদ সাব্যস্ত কৰে।
উল্লেখযোগ্য যে বানত ক্ষতিগ্ৰস্ত হোৱা লোকেও সাহায্য নোপোৱাৰ বিপৰীতে বান নোহোৱা এলেকাৰ ৰাজনৈতিক নেতা-পালিনেতা আৰু আত্মীয়ই সাহায্য লোৱা বুলি ৰাইজে অভিযোগ কৰিছে।
পঞ্চায়তৰ সদস্য, চৰকাৰী গাঁওবুঢ়া আৰু লাট মণ্ডলৰ পৰিয়ালৰ লোকে ৯৫ হেজাৰ টকাকৈ ক্ষতিপুৰণ লাভ কৰাৰ বিপৰীতে প্ৰকৃত ক্ষতিগ্ৰস্তই লাভ কৰিছে মাত্ৰ ২ হেজাৰৰ পৰা ৫ হেজাৰ টকাৰ মঞ্জুৰি পত্ৰ।
যাৰ পৰিপ্ৰেক্ষিতত বহুকেইখন গাঁৱৰ উত্তেজিত ৰাইজে দুপৰীয়া কলিয়াবৰ ৰাজহ চক্ৰ বিষয়াৰ কাৰ্য্যালয় ঘেৰাও কৰাৰ লগতে ৩৭ নং ৰাষ্ট্ৰীয় ঘাইপথো অৱৰোধ কৰে।
পৰৱৰ্তী সময়ত ঘটনাস্থলীত আৰক্ষী আৰু প্ৰশাসনিক বিষয়া উপস্থিত হোৱাত উত্তেজিত ৰাইজ ক্ষান্ত হয়। বঞ্চিত ৰাইজৰ প্ৰতিবাদত সেও মানি অৱশেষত বান সাহায্য বিতৰণ সাময়িকভাৱে বন্ধ ৰাখে।
ডিব্ৰুগড় বিশ্ববিদ্যালয়ৰ ৰেগিং কাণ্ডঃ কোন দায়ী?
কিয় ক্ষমা বিচাৰিলে কিংবদন্তী গায়ক বব ডিলানে?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
